Memori Berkasih

"Memori Berkasih" ialah lagu yang dirakamkan dan dipersembahkan oleh duo Achik & Nana. Lagu ini ialah hasil nukilan Patrick Kamis dan menjadi kejayaan komersial sekaligus memperkenalkan nama Achik Spin dan Siti Nordiana kepada perhatian umum.

Komposisi
"Memori Berkasih" ialah sebuah lagu berentak power pop yang berdurasi selama 5 minit dan 12 saat, dicipita dan ditulis oleh Patrick Kamis.

Muzik video
Muzik video rasmi lagu ini telah dimuat naik di saluran YouTube FMC Music pada 11 April 2013 dan sehingga kini, telah meraih jumlah tontonan sebanyak 13 juta tontonan. Muzik video memaparkan Achik dan Nana menyanyi dalam studio rakaman.

Keluaran dan sambutan
"Memori Berkasih" dikeluarkan pada Mei 2001. Ia dimuatkan dalam album kedua Spin, Litar Asmara (2001) dan album pertama Achik & Nana, Istimewa Untukmu (2003). Lagu ini juga menjadi runut bunyi drama Dia Semanis Honey (2016).

Pada November 2018, Astro Gempak menyenaraikan "Memori Berkasih" sebagai salah satu daripada 9 lagu terbaik Siti Nordiana.

Lagu ini juga turut popular di Indonesia dan pernah dirakamkan semula oleh Via Vallen dan Nella Kharisma.

Persembahan secara langsung
Lagu ini telah dipersembahkan oleh Siti Nordiana di konsert minggu keempat Gegar Vaganza musim kedua pada 8 November 2015 yang mana beliau berduet dengan Lan Kristal.

Senarai runut

Carta

Rujukan

Lagu 2001
Single 2001
Lagu Malaysia tahun 2001
Lagu Achik & Nana
Lagu Siti Nordiana